ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
2 มิ.ย. 2558

สรุปภาวะตลาดภาคเช้า : SET อ่อนระทวย – SET เปิดกระโดดลง หลังจากนั้นมีแรงขายเข้ามา กดดันดัชนีลงมาแถวจุดต่ำเดิมอีกครั้งที่ 1479-1480 จุด ด้วยความกังวล 1) ปัญหาหนี้กรีซ 2) กลุ่มพลังงานโดนแรงขาย กังวลประชุมโอเปคศุกร์นี้ จะไม่มีการลดกำลังการผลิต กระทบต่อราคาน้ำมันดิบ และ 3) กังวลเฟดขึ้นดอกเบี้ย ตามดอลลาร์สหรัฐที่เริ่มกลับมาแข็งค่าอีกครั้ง ทั้งนี้ SET index ปิดที่ระดับ 1482.94 จุด -13.11 จุด ด้วยมูลค่าซื้อขายที่ 2.0 หมื่นลบ. กลุ่มหลักกดดันตลาด โดยพลังงาน แบงก์ และ ICT ปิดลบ -1.4%, -1.3% และ -0.8% ตามลำดับ ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :ช่วงบ่าย: ยังมีโอกาสอ่อนตัวลงได้ต่อ โดยเฉพาะเมื่อหลุด 1480 จุดลงมา โดยมีแนวรับถัดไปที่ 1460-1465 จุด ส่วนการดีดขึ้นสลับ มีแนวต้านระยะสั้นที่ 1490-1493 จุด ต้องขึ้นทะลุผ่านก่อน ถึงจะกลับมาเป็นสัญญาณที่ดี กลยุทธ์ อ่อนตัว เริ่มซื้อสะสมอีกครั้ง แถวบริเวณ 1460-1465 จุด คาดเม็ดเงินใหม่จาก ทริกเกอร์ ฟันด์ จะเข้ามาประคองตลาด ส่วนการเก็งกำไรดูเสียเปรียบตามภาวะตลาดที่ไม่ดี